<?xml version="1.0" encoding="UTF-8"?>
<html xmlns="http://www.w3.org/1999/xhtml" xmlns:wx="http://ilps.science.uva.nl/WikiXML/wx" xml:lang="no" lang="no">
<head>
<title>Karol Scheiblers palass</title>
<meta name="wx_namespace" content="0"/>
<meta name="wx_pagename" content="Karol_Scheiblers_palass"/>
<meta name="wx_page_id" content="356921"/>
</head>
<body>
<div id="wx_article">
<wx:section level="1" title="Karol Scheiblers palass" id="wxsec1"><h1 class="pagetitle" id="wx1">Karol Scheiblers palass</h1>

<div class="wx_image" wx:align="right" wx:thumb="thumb" id="wx2"><a href="/wno/Bilde:Palac_Scheiblera_stare_Lodz.jpg" title="Karol Scheiblers palass på et gammelt bilde" wx:linktype="image" wx:pagename="Bilde:Palac_Scheiblera_stare_Lodz.jpg" id="wx3"><img src="/wno/Bilde:Palac_Scheiblera_stare_Lodz.jpg" alt="Karol Scheiblers palass på et gammelt bilde" width="300" id="wx4"/></a> 

<div class="thumbcaption" id="wx5">
<p id="wx6">Karol Scheiblers palass på et gammelt bilde</p>
</div>
</div>

<p id="wx7"><b id="wx8"><a href="/wno/Karol_Scheibler" title="Karol Scheibler" wx:linktype="known" wx:pagename="Karol_Scheibler" wx:page_id="357073" id="wx9">Karol Scheiblers</a> palass</b> (<a href="/wno/Polsk_spr%C3%A5k" title="Polsk språk" wx:linktype="known" wx:pagename="Polsk_språk" wx:page_id="361971" id="wx10">polsk</a> <i id="wx11">Pałac Karola Scheiblera</i>) ligger ved Seiersplassen (det tidligere Vanntorget) i <a href="/wno/%C5%81%C3%B3d%C5%BA" title="Łódź" wx:linktype="known" wx:pagename="Łódź" wx:page_id="38726" id="wx12">Łódź</a>. Det er en av tre palassresidenser i det urbanistiske komplekset <a href="/wno/Ksi%C4%99%C5%BCy_M%C5%82yn" title="Księży Młyn" wx:linktype="known" wx:pagename="Księży_Młyn" wx:page_id="341379" id="wx13">Księży Młyn</a>.</p>

<p id="wx14">Palasset ble opprinnelig reist som en beskjeden, enetasjes bygning i <a href="/wno/1856" title="1856" wx:linktype="known" wx:pagename="1856" wx:page_id="4635" id="wx15">1856</a>, og var fra den tid av fabrikantens faste bosted. På <a href="/wno/1860-tallet" title="1860-tallet" wx:linktype="known" wx:pagename="1860-tallet" wx:page_id="17775" id="wx16">1860-tallet</a> ble en ny etasje påbygd etter tegninger av Karol Jan Mertsching, og bygningen fikk da en mer representativ karakter. Palasset var den første fabrikantresidensen av denne typen i Łódź.</p>

<p id="wx17">Etter Scheiblers død ble det i årene <a href="/wno/1884" title="1884" wx:linktype="known" wx:pagename="1884" wx:page_id="4608" id="wx18">1884</a>-<a href="/wno/1887" title="1887" wx:linktype="known" wx:pagename="1887" wx:page_id="1336" id="wx19">1887</a> ombygd i neorenessansestil etter tegninger av Edward Lilpop fra <a href="/wno/Warszawa" title="Warszawa" wx:linktype="known" wx:pagename="Warszawa" wx:page_id="3699" id="wx20">Warszawa</a>, noe som gav palasset dets nåværende utseende. Bygningen fikk blant annet et asymmetrisk plassert tårn, noe som viser innflytelse fra toskansk arkitektur. Ved hageelevasjonen ble det bygd en risalitt med terrasse.</p>

<p id="wx21">Det stilrike palassindret står i kontrast til den noe beskjedne palassbygningen, skjønt det er ikke like overdådig utsmykket som i <a href="/wno/Izrael_Pozna%C5%84skis_palass" title="Izrael Poznańskis palass" wx:linktype="known" wx:pagename="Izrael_Poznańskis_palass" wx:page_id="320953" id="wx22">Izrael Poznańskis palass</a>. Scheiblers palass skulle først og fremst tjene som bosted, og representative saler finnes derfor kun i første etasje. De er prydet med rikt utsmykkede kaminer og peiser, mens veggene er dekt med vevet stoff, paneler og keramiske plater. I en av salene finnes også vakker mosaikk fra det venetianske verkstedet til Antonio Salviatti. Takene er derimot dekorert med allegoriske malerier. Det svært rike inventaret kommer fra <a href="/wno/Berlin" title="Berlin" wx:linktype="known" wx:pagename="Berlin" wx:page_id="493905" id="wx23">Berlin</a>, <a href="/wno/Paris" title="Paris" wx:linktype="known" wx:pagename="Paris" wx:page_id="2973" id="wx24">Paris</a> og <a href="/wno/Dresden" title="Dresden" wx:linktype="known" wx:pagename="Dresden" wx:page_id="15551" id="wx25">Dresden</a>.</p>

<p id="wx26">Palasset huser i dag Kinematografimuseet (<i id="wx27">Muzeum Kinematografii</i>) som viser Łódź’ rike filmhistorie.</p>

<a id="Lenker" name="Lenker"/>
<wx:section level="2" title="Lenker" id="wxsec2"><h2 id="wx28">Lenker</h2>

<ul id="wx29">
<li id="wx30"><a href="http://www.kinomuzeum.pl/" class="external text" wx:linktype="external" rel="nofollow" id="wx31">Kinematografimuseets hjemmeside</a></li>
</ul>
</wx:section></wx:section></div>
<div id="wx_categorylinks">
<a href="/wno/index.php?title=Spesial:Categories&amp;article=Karol_Scheiblers_palass" title="Spesial:Categories" wx:linktype="known" wx:pagename="Spesial:Categories" id="wx32">Kategori</a>: <span dir="ltr" id="wx33"><a href="/wno/Kategori:Palasser_i_%C5%81%C3%B3d%C5%BA" title="Kategori:Palasser i Łódź" wx:linktype="known" wx:pagename="Kategori:Palasser_i_Łódź" wx:page_id="356828" id="wx34">Palasser i Łódź</a></span></div>
<div id="wx_languagelinks">
</div>
</body>
</html>
